K ตั้งเป้าปี 59 รายได้โต 20% จากปีก่อน ตามพื้นที่ศูนย์การค้าขยายตัว
K ตั้งเป้าปี 59 รายได้โต 20% จากปีก่อน ตามพื้นที่ศูนย์การค้าขยายตัว
25 ก.พ. 2559

นายชยวัฒน์ พิเศษสิทธิ์ ประธานกรรมการ บริษัท คิงส์เมน ซี.เอ็ม.ที.ไอ จำกัด (มหาชน) หรือ K เปิดเผยว่า ในปี 59 บริษัทฯตั้งเป้ารายได้เติบโตที่ 20% จากปีก่อน โดยมาจากทุกธุรกิจ ไม่ว่าจะเป็นธุรกิจรับออกแบบและตกแต่งภายใน ที่คาดว่าจะมีรายได้เติบโตที่ราว 18% จากทั้งพื้นที่ศูนย์การค้าที่เพิ่มขึ้นมาอีกกว่า 2 ล้านตารางเมตร จากในไตรมาสแรกปีนี้ที่อยู่ที่ 7 ล้านตารางเมตร เป็นกว่า 9 ล้านตารางเมตร หรือเพิ่มขึ้นกว่า 29% ภายในเวลาไม่ถึงสองปี ด้านธุรกิจแสดงสินค้าและนิทรรศการคาดว่าจะมีรายได้เติบโตที่ราว 21% จากการรับงานและส่วนแบ่งการตลาดที่เพิ่มมากขึ้น
สำหรับผลประกอบการปี 58 บริษัทมีกำไรสุทธิอยู่ที่ 53.53 ล้านบาท เพิ่มขึ้น 33.81 ล้านบาท หรือคิดเป็นเพิ่มขึ้น 171.45% เมื่อเทียบกับปี 57 ที่มีกำไรสุทธิอยู่ที่ 19.72 ล้านบาท และมีรายได้รวม 952.35 ล้านบาท เพิ่มขึ้น 128.57 ล้านบาท หรือคิดเป็นเพิ่มขึ้น 15.60% เมื่อเทียบกับปี 57 ที่มีรายได้อยู่ที่ 823.78 ล้านบาท
การเติบโตทั้งกำไรและรายได้เกิดจากการที่บริษัทขยายการรับงานเพิ่มมากขึ้นอย่างต่อเนื่อง ไม่ว่าจะเป็นงานออกแบบ และตกแต่งภายใน Retail Shop (Interiors) ธุรกิจงานแสดงสินค้า และนิทรรศการ (Exhibitions) ธุรกิจตลาดทางเลือก (Alternative Marketing) และธุรกิจงานพิพิธภัณฑ์ และสวนสนุก (Museums and Thematic Park) ตามความต้องการของตลาดที่ขยายตัวเพิ่มมากขึ้น
 